ระเบียบการทางพิเศษแห่งประเทศไทยว่าด้วยข้อมูลข่าวสารของการทางพิเศษแห่งประเทศไทยพ.ศ.๒๕๖๐ โดยที่ระเบียบการทางพิเศษแห่งประเทศไทยว่าด้วยข้อมูลข่าวสารของการทางพิเศษแห่งประเทศไทยพ.ศ. ๒๕๕๓ แก้ไขเพิ่มเติมโดยระเบียบการทางพิเศษแห่งประเทศไทย (ฉบับที่ ๒)พ.ศ. ๒๕๕๕ ซึ่งเป็นระเบียบที่วางแนวทางในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ และระเบียบว่าด้วยการรักษาความลับของทางราชการ พ.ศ. ๒๕๔๔ได้ใช้บังคับมาเป็นเวลานานพอสมควรแล้วและมีบัญญัติบางประการไม่สอดคล้องกับการดำเนินงานในปัจจุบัน ประกอบกับได้มีพระราชกฤษฎีกาการทบทวนความเหมาะสมของกฎหมายพ.ศ. ๒๕๕๘ ออกใช้บังคับ ดังนั้น จึงสมควรปรับปรุงระเบียบการทางพิเศษแห่งประเทศไทยว่าด้วยข้อมูลข่าวสารของการทางพิเศษแห่งประเทศไทยพ.ศ. ๒๕๕๓ แก้ไขเพิ่มเติมโดยระเบียบการทางพิเศษแห่งประเทศไทย (ฉบับที่ ๒) พ.ศ.๒๕๕๕ เพื่อให้การปฏิบัติต่อข้อมูลข่าวสารของการทางพิเศษแห่งประเทศไทยเป็นไปอย่างเหมาะสมและมีประสิทธิภาพยิ่งขึ้นอาศัยอำนาจตามความในมาตรา ๗ มาตรา ๙ และมาตรา ๑๖แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบมาตรา ๒๕แห่งพระราชบัญญัติการทางพิเศษแห่งประเทศไทย พ.ศ.๒๕๕๐ และข้อ ๒๐ ของระเบียบว่าด้วยการรักษาความลับของทางราชการ พ.ศ. ๒๕๔๔จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการทางพิเศษแห่งประเทศไทยว่าด้วยข้อมูลข่าวสารของการทางพิเศษแห่งประเทศไทย พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบการทางพิเศษแห่งประเทศไทยว่าด้วยข้อมูลข่าวสารของการทางพิเศษแห่งประเทศไทย พ.ศ. ๒๕๕๓และระเบียบการทางพิเศษแห่งประเทศไทยว่าด้วยข้อมูลข่าวสารของการทางพิเศษแห่งประเทศไทย (ฉบับที่ ๒) พ.ศ. ๒๕๕๕ข้อ ๔ บรรดาระเบียบคำสั่ง ประกาศหรือหลักปฏิบัติอื่นใดของการทางพิเศษแห่งประเทศไทยในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ในระเบียบนี้ผู้ว่าการ หมายความว่าผู้ว่าการการทางพิเศษแห่งประเทศไทยหน่วยงานในสังกัด หมายความว่าหน่วยงานภายในของการทางพิเศษแห่งประเทศไทยตั้งแต่ระดับฝ่าย สำนัก กอง และแผนกหรือเทียบเท่าหน่วยงานที่ให้บริการข้อมูลข่าวสาร[๒] หมายความว่ากองกำกับดูแลกิจการที่ดี สำนักผู้ว่าการการทางพิเศษแห่งประเทศไทยข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ไม่ว่าการสื่อความหมายนั้นจะทำได้โดยจากสภาพของสิ่งนั้นเองหรือผ่านวิธีการใด ๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือแผนผัง แผนที่ ภาพวาด ภาพถ่าย ฟิล์ม การบันทึกภาพ หรือเสียง การบันทึกโดยเครื่องคอมพิวเตอร์หรือวิธีการอื่นใดที่ทำให้สิ่งที่บันทึกไว้ปรากฏได้ข้อมูลข่าวสารลับ หมายความว่าข้อมูลข่าวสารตามมาตรา ๑๔ หรือมาตรา ๑๕ ที่มีคำสั่งไม่ให้เปิดเผยและอยู่ในความครอบครองหรือควบคุมดูแลของหน่วยงานของรัฐไม่ว่าจะเป็นเรื่องที่เกี่ยวกับการดำเนินงานของรัฐหรือที่เกี่ยวกับเอกชนซึ่งมีการกำหนดให้มีชั้นความลับเป็น ชั้นลับ ชั้นลับมาก หรือชั้นลับที่สุดตามระเบียบว่าด้วยการรักษาความลับของทางราชการ พ.ศ. ๒๕๔๔ โดยคำนึงถึงการปฏิบัติหน้าที่ของหน่วยงานของรัฐและประโยชน์แห่งรัฐประกอบกันข้อมูลข่าวสารของการทางพิเศษแห่งประเทศไทย หมายความว่า ข้อมูลข่าวสารทั้งปวงของการทางพิเศษแห่งประเทศไทยศูนย์ข้อมูลข่าวสาร หมายความว่าศูนย์ข้อมูลข่าวสารของการทางพิเศษแห่งประเทศไทยคณะกรรมการ หมายความว่าคณะกรรมการข้อมูลข่าวสารของการทางพิเศษแห่งประเทศไทยข้อ ๖ ให้ผู้ว่าการรักษาการตามระเบียบนี้และให้มีอำนาจออกประกาศ หรือคำสั่ง เพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้ผู้ว่าการวินิจฉัยชี้ขาด คำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของการทางพิเศษแห่งประเทศไทย ข้อ๗[๓] ให้มีคณะกรรมการคณะหนึ่ง เรียกว่า คณะกรรมการข้อมูลข่าวสารของการทางพิเศษแห่งประเทศไทย ประกอบด้วย รองผู้ว่าการฝ่ายกฎหมายและกรรมสิทธิ์ที่ดินเป็นประธานกรรมการ ผู้อำนวยการทุกฝ่ายทุกสำนัก ยกเว้นสำนักตรวจสอบภายใน เป็นกรรมการ ผู้อำนวยการกองทุกกองที่ไม่ได้อยู่ภายใต้สังกัดฝ่ายหรือสำนักเป็นกรรมการ โดยให้ผู้อำนวยการกองกำกับดูแลกิจการที่ดีเป็นกรรมการและเลขานุการข้อ ๘ ให้คณะกรรมการมีอำนาจและหน้าที่ดังต่อไปนี้(๑) กำหนดนโยบาย หลักเกณฑ์และให้คำแนะนำเกี่ยวกับการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ และระเบียบว่าด้วยการรักษาความลับของทางราชการ พ.ศ. ๒๕๔๔ในส่วนที่เกี่ยวกับการทางพิเศษแห่งประเทศไทย(๒) พิจารณาเปิดเผยหรือไม่เปิดเผยข้อมูลข่าวสารตามมาตรา ๑๕ มาตรา ๑๖และพิจารณาตามมาตรา ๑๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้สอดคล้องกับข้อกฎหมายอื่นๆ ที่เกี่ยวข้อง(๓) พิจารณาข้อมูลข่าวสารตามมาตรา ๒๖แห่งพระราชบัญญัติข้อมูลข่าวสารของราชการ พ.ศ. ๒๕๔๐ (เอกสารประวัติศาสตร์)ในการส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐ(๔) ให้คำแนะนำหรือความเห็นเกี่ยวกับการปรับปรุงและเชื่อมโยงข้อมูลข่าวสารของการทางพิเศษแห่งประเทศไทยตามพระราชบัญญัติข้อมูลข่าวสารของราชการ พ.ศ. ๒๕๔๐ กับหน่วยงานต่าง ๆ ทั้งภายในและภายนอก(๕)ให้คำแนะนำหรือความเห็นกรณีมีปัญหาอุปสรรคเกี่ยวกับการปฏิบัติตามกฎหมายว่าด้วยข้อมูลข่าวสารของราชการและระเบียบว่าด้วยการรักษาความลับของทางราชการ พ.ศ. ๒๕๔๔ ในส่วนที่เกี่ยวกับการทางพิเศษแห่งประเทศไทย(๖) แจ้งให้หน่วยงานในสังกัดให้ความร่วมมือเพื่อดำเนินการใด ๆที่เกี่ยวกับการปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐และระเบียบว่าด้วยการรักษาความลับของทางราชการ พ.ศ. ๒๕๔๔ให้เป็นไปด้วยความเรียบร้อย(๗) แต่งตั้งคณะอนุกรรมการหรือคณะทำงาน (แล้วแต่กรณี)เพื่อช่วยปฏิบัติงานในเรื่องใด ๆ ที่สอดคล้องและสนับสนุนการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ หรือระเบียบว่าด้วยการรักษาความลับของทางราชการ พ.ศ. ๒๕๔๔ ตามความเหมาะสมพร้อมทั้งมอบหมายอำนาจหน้าที่ให้แก่คณะอนุกรรมการหรือคณะทำงานดังกล่าวได้ตามที่เห็นสมควร(๘) ดำเนินงานเรื่องอื่นใดตามที่ผู้ว่าการมอบหมายข้อ ๙ การประชุมคณะกรรมการต้องมีการประชุมไม่น้อยกว่าปีละหนึ่งครั้งและมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่ได้อยู่ในที่ประชุมให้กรรมการที่มาประชุมเลือกกรรมการคนหนึ่งขึ้นเป็นประธานในที่ประชุมและถ้ากรรมการท่านใดไม่สามารถมาประชุมได้ให้มอบหมายพนักงานในสังกัดตั้งแต่ระดับ ๗ขึ้นไปเข้าร่วมประชุมแทน โดยให้ผู้แทนที่ได้รับมอบหมายมีอำนาจและหน้าที่เช่นเดียวกับกรรมการผู้ที่มอบหมายทุกประการกรณีกรรมการหรือผู้แทนกรรมการท่านใดไม่เข้าร่วมการประชุมโดยไม่แจ้งเหตุให้ทราบให้ถือว่ากรรมการท่านนั้นขาดการประชุมการวินิจฉัยชี้ขาดให้ถือเสียงข้างมาก กรรมการ หรือผู้แทนกรรมการหนึ่งคนให้มีหนึ่งเสียงในการลงคะแนนถ้าคะแนนเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ มติของคณะกรรมการทุกเรื่องจะสามารถนำไปดำเนินการได้ก็ต่อเมื่อได้จัดส่งรายงานการประชุมให้ผู้ว่าการทราบแล้วหมวด๒การจัดระบบข้อมูลข่าวสาร ข้อ ๑๑ ให้หน่วยงานที่ให้บริการข้อมูลข่าวสารจัดแยกประเภทและจัดทำดรรชนีข้อมูลข่าวสารที่อยู่ในความครอบครองหรือควบคุมดูแลให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ โดยมีรายละเอียดเพียงพอที่ประชาชนสามารถค้นหาข้อมูลข่าวสารได้เองข้อ ๑๒ ให้หน่วยงานในสังกัดจัดแยกประเภทข้อมูลข่าวสารที่อยู่ในความครอบครอง หรือควบคุมดูแลโดยให้แยกประเภทข้อมูลข่าวสารตามพระราชบัญญัติข้อมูลข่าวสารของราชการ พ.ศ. ๒๕๔๐ดังนี้(๑) ข้อมูลข่าวสารที่ลงพิมพ์ในราชกิจจานุเบกษา ตามมาตรา ๗(๒) ข้อมูลข่าวสารที่จัดไว้ให้ประชาชนเข้าตรวจดูได้ ตามมาตรา ๙(๓) ข้อมูลข่าวสารอื่น ตามมาตรา ๑๑การจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้ตามมาตรา ๑๔ หรือเป็นข้อมูลข่าวสารที่อาจมีคำสั่งมิให้เปิดเผยตามมาตรา๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ หรือไม่ด้วยให้หน่วยงานในสังกัดส่งข้อมูลข่าวสารตาม (๑) และ (๒)ไปยังหน่วยงานที่ให้บริการข้อมูลข่าวสารเพื่อพิจารณาดำเนินการในส่วนที่เกี่ยวข้องตามพระราชบัญญัติข้อมูลข่าวสารของราชการพ.ศ. ๒๕๔๐ข้อ ๑๓ ในการดำเนินงานตามข้อ๑๒ ให้หน่วยงานในสังกัดจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อย และทันสมัยอยู่เสมอหมวด๓วิธีการปฏิบัติต่อข้อมูลข่าวสารลับ ข้อ ๑๔ การปฏิบัติต่อข้อมูลข่าวสารลับมิให้รั่วไหลและการเปิดเผยข้อมูลข่าวสารลับของการทางพิเศษแห่งประเทศไทยให้ปฏิบัติตามระเบียบว่าด้วยการรักษาความลับของทางราชการ พ.ศ. ๒๕๔๔ และกฎหมายหรือระเบียบอื่น ๆ ที่เกี่ยวข้องโดยเคร่งครัดให้การทางพิเศษแห่งประเทศไทยจัดทำระเบียบ คำสั่ง ประกาศหรือหลักปฏิบัติอื่นใดให้สอดคล้องกับระเบียบว่าด้วยการรักษาความลับของทางราชการพ.ศ. ๒๕๔๔ และกฎหมาย หรือระเบียบอื่น ๆ ที่เกี่ยวข้องได้ตามความเหมาะสมหมวด๔การขอข้อมูลข่าวสารและการอนุญาต ข้อ ๑๕ ผู้ใดประสงค์เข้าตรวจดูหรือขอสำเนาหรือสำเนาที่มีคำรับรองถูกต้องของข้อมูลข่าวสารให้ยื่นคำขอเป็นหนังสือตามแบบท้ายระเบียบนี้ต่อเจ้าหน้าที่ของหน่วยงานที่ให้บริการข้อมูลข่าวสารหรือยื่นต่อหน่วยงานในสังกัดที่ครอบครองหรือควบคุมดูแลข่าวสารนั้นในกรณีการขอข้อมูลข่าวสารจากหน่วยงานในสังกัดโดยตรง ให้หน่วยงานในสังกัดที่ให้ข้อมูลข่าวสารแจ้งการขอข้อมูลข่าวสารให้หน่วยงานที่ให้บริการข้อมูลข่าวสารทราบด้วยเพื่อรวบรวมและจัดทำรายงานประจำปีรายงานต่อสำนักงานคณะกรรมการข้อมูลข่าวสารของราชการ สำนักงานปลัด สำนักนายกรัฐมนตรีและกระทรวงคมนาคม ทราบต่อไปให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานที่ให้บริการข้อมูลข่าวสารหรือของหน่วยงานในสังกัดอื่นและให้ดำเนินการ ดังต่อไปนี้(๑) ในกรณีที่ข้อมูลข่าวสารอยู่ในความครอบครอง หรือควบคุมดูแลของหน่วยงานที่ให้บริการข้อมูลข่าวสารให้เสนอเรื่องต่อบุคคลตามข้อ ๑๖ (๑) เพื่อพิจารณา(๒) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานในสังกัดให้ประสานงานไปยังหน่วยงานดังกล่าวเพื่อดำเนินการให้บุคคลผู้มีอำนาจอนุญาตตามข้อ ๑๖ (๒) เพื่อพิจารณาข้อ ๑๖ ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสาร(๑)[๔] ผู้อำนวยกองกำกับดูแลกิจการที่ดีหรือผู้ซึ่งได้รับมอบหมาย สำหรับข้อมูลข่าวสารที่อยู่ในความครอบครองหรือควบคุมดูแลของหน่วยงานที่ให้บริการข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับหรือเป็นข้อมูลข่าวสารตามมาตรา ๑๕ แห่งพระราชบัญญัติข้อมูลข่าวสารของราชการพ.ศ. ๒๕๔๐ ให้ผู้อำนวยการกองกำกับดูแลกิจการที่ดี เป็นผู้พิจารณาอนุญาต(๒) หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมายสำหรับข้อมูลข่าวสารที่อยู่ในความครอบครองหรือควบคุมดูแลของหน่วยงานในสังกัดตนเว้นแต่ข้อมูลข่าวสารนั้นเป็นข้อมูลข่าวสารลับหรือเป็นข้อมูลข่าวสารตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้ผู้ดำรงตำแหน่งตั้งแต่ระดับผู้อำนวยการกอง หรือเทียบเท่าขึ้นไปของหน่วยงานในสังกัดที่ครอบครองหรือควบคุมดูแลข้อมูลข่าวสารนั้นเป็นผู้พิจารณาอนุญาต(๓) คณะกรรมการข้อมูลข่าวสาร สำหรับข้อมูลข่าวสารทุกประเภทในกรณีที่ผู้มีอำนาจตาม (๑) และ (๒)ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้เสนอเรื่องพร้อมความเห็นต่อคณะกรรมการข้อมูลข่าวสารตาม (๓) เพื่อพิจารณาวินิจฉัยข้อ ๑๗ ในกรณีที่ผู้มีอำนาจอนุญาตตามข้อ ๑๖ (๑)หรือ (๒) มีคำสั่งอนุญาตตามคำขอให้หน่วยงานที่ให้บริการข้อมูลข่าวสารหรือหน่วยงานในสังกัด จัดส่งข้อมูลข่าวสารให้แก่ผู้ยื่นคำขอตรวจดูหรือรับสำเนาข้อมูลข่าวสารนั้นได้ที่หน่วยงานที่ให้บริการข้อมูลข่าวสารหรือที่หน่วยงานในสังกัดที่ครอบครอง หรือควบคุมดูแลข้อมูลข่าวสารนั้นภายในวันที่มีคำสั่งอนุญาตหากกรณีที่ข้อมูลข่าวสารมีจำนวนมากหรือไม่สามารถดำเนินการให้แล้วเสร็จภายในสิบห้าวันจะต้องแจ้งให้ผู้ยื่นคำขอทราบภายในสิบห้าวันนับแต่วันที่ได้รับคำขอรวมทั้งแจ้งกำหนดวันที่จะดำเนินการแล้วเสร็จให้ผู้ยื่นคำขอทราบด้วยในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานในสังกัดใด หากหน่วยงานที่ให้บริการข้อมูลข่าวสารร้องขอให้หน่วยงานในสังกัดนั้น จัดส่งข้อมูลข่าวสารหรือสำเนาข้อมูลข่าวสารให้แก่หน่วยงานที่ให้บริการข้อมูลข่าวสารโดยเร็วหรือแจ้งตอบภายในห้าวันนับตั้งแต่ได้รับการร้องขอจากหน่วยงานที่ให้บริการข้อมูลข่าวสารว่าจะจัดส่งข้อมูลข่าวสารตามที่ร้องขอ เพื่อให้ผู้ยื่นคำขอตรวจดูหรือรับสำเนาข้อมูลข่าวสารนั้นได้เมื่อใดข้อ ๑๘ ในกรณีที่ผู้มีอำนาจอนุญาตตามข้อ ๑๖มีคำสั่งไม่เปิดเผยข้อมูลข่าวสารให้แจ้งคำสั่งพร้อมเหตุผลให้ผู้ยื่นคำขอทราบและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ทราบด้วยข้อ ๑๙ ข้อมูลข่าวสารใดหากมีกฎหมาย ระเบียบ ประกาศคำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมายระเบียบประกาศ คำสั่ง หรือมติคณะรัฐมนตรีดังกล่าวด้วยหมวด๕การบริการข้อมูลข่าวสาร ข้อ ๒๐ ให้หน่วยงานที่ให้บริการข้อมูลข่าวสารมีหน้าที่ให้บริการข้อมูลข่าวสารตามระเบียบนี้ และประสานงานกับหน่วยงานในสังกัดเพื่อประโยชน์ในการปฏิบัติตามระเบียบนี้ รวมทั้งมีอำนาจและหน้าที่ดำเนินการดังนี้(๑) รวบรวมข้อมูลข่าวสารที่ถูกต้อง ทันสมัยและที่เปิดเผยได้ไว้เพื่อจำหน่ายหรือจ่ายแจก(๒) อำนวยความสะดวกและให้คำแนะนำแก่ผู้ยืนคำขอ(๓)ข้อมูลข่าวสารใดที่ไม่สามารถเปิดเผยได้ให้แจ้งผู้ยื่นคำขอทราบพร้อมเหตุผล(๔) ประสานงานกับหน่วยงานที่เกี่ยวข้องเพื่ออำนวยความสะดวกในการให้ข้อมูลข่าวสาร(๕) กำหนดหลักเกณฑ์วิธีปฏิบัติในการขอข้อมูลข่าวสารข้อ๒๑[๕] เมื่อมีผู้มาติดต่อขอข้อมูลข่าวสารด้วยตนเองที่หน่วยงานที่ให้บริการข้อมูลข่าวสารให้ผู้ยื่นคำขอกรอกแบบการขอใช้บริการข้อมูลข่าวสารตามแบบท้ายระเบียบนี้หากผู้ยื่นคำขอไม่ประสงค์จะกรอกแบบดังกล่าว ให้เจ้าหน้าที่ของหน่วยงานที่ให้บริการข้อมูลข่าวสารเป็นผู้ดำเนินการกรอกแบบการขอใช้บริการข้อมูลข่าวสารแทนและให้ผู้ยื่นคำขอลงนามก่อนนำเสนอผู้อำนวยการกองกำกับดูแลกิจการที่ดีหรือผู้ได้รับมอบหมายพิจารณาดำเนินการต่อไปกรณีผู้มาติดต่อขอข้อมูลข่าวสารด้วยตนเองที่หน่วยงานในสังกัดให้ผู้ยื่นคำขอกรอกแบบการขอใช้บริการข้อมูลข่าวสารตามแบบท้ายระเบียบนี้หากผู้ยื่นคำขอไม่ประสงค์จะกรอกแบบดังกล่าวให้เจ้าหน้าที่ของหน่วยงานในสังกัดเป็นผู้ดำเนินการกรอกแบบการขอใช้บริการข้อมูลข่าวสารแทนและให้ผู้ยื่นคำขอลงนามก่อนนำเสนอหัวหน้าหน่วยงานในสังกัด หรือผู้ได้รับมอบหมายพิจารณาดำเนินการต่อไปในกรณีการขอข้อมูลข่าวสารทางโทรศัพท์ โทรสารหรือวิธีการอื่นใดนอกจากการติดต่อด้วยตนเองตามวรรคแรกและวรรคสองให้เจ้าหน้าที่ของหน่วยงานที่ให้บริการข้อมูลข่าวสารหรือเจ้าหน้าที่ของหน่วยงานในสังกัดเป็นผู้ดำเนินการกรอกแบบการขอใช้บริการข้อมูลข่าวสารตามแบบท้ายระเบียบนี้ และให้หมายเหตุไว้ด้วยว่าเป็นการขอโดยวิธีใดแล้วนำเสนอผู้มีอำนาจตามวรรคแรกหรือวรรคสองพิจารณาดำเนินการต่อไปข้อ ๒๒ ในการดำเนินการตามข้อ ๒๑ให้หน่วยงานที่ให้บริการข้อมูลข่าวสารและหน่วยงานในสังกัด จัดเก็บสถิติผู้มาติดต่อขอข้อมูลข่าวสารทุกกรณีและให้หน่วยงานในสังกัดจัดส่งสถิติดังกล่าวให้แก่หน่วยงานที่ให้บริการข้อมูลข่าวสารภายในเดือนตุลาคมของทุกปีและให้หน่วยงานที่ให้บริการข้อมูลข่าวสารรวบรวมสถิติของผู้มาติดต่อขอข้อมูลข่าวสารทั้งหมดรายงานต่อ คณะกรรมการข้อมูลข่าวสารของราชการ สำนักงานปลัดสำนักนายกรัฐมนตรีและกระทรวงคมนาคม ต่อไปข้อ ๒๓ ให้หน่วยงานที่ให้บริการข้อมูลข่าวสารหรือหน่วยงานในสังกัด ดำเนินการในการให้ข้อมูลข่าวสารดังนี้(๑) ให้ข้อมูลข่าวสารที่เปิดเผยได้ตามที่กำหนดในพระราชบัญญัติข้อมูลข่าวสารของราชการพ.ศ. ๒๕๔๐ แก่ผู้ยื่นคำขอโดยแจ้งให้ผู้ยื่นคำขอมาลงนามเพื่อรับเอกสารที่ร้องขอโดยเร็ว(๒) ในกรณีที่ข้อมูลข่าวสารใดที่หน่วยงานที่ให้บริการข้อมูลข่าวสารหรือหน่วยงานในสังกัด ไม่สามารถใช้ดุลพินิจพิจารณาได้ว่าจะเปิดเผยได้หรือไม่ให้ส่งข้อมูลข่าวสารนั้นเสนอคณะกรรมการข้อมูลข่าวสารเพื่อพิจาณาวินิจฉัยว่าสามารถเปิดเผยได้หรือไม่(๓)อำนวยความสะดวกและหรือประสานงานกับหน่วยงานในสังกัดที่เกี่ยวข้องเพื่อขอข้อมูลข่าวสารในกรณีที่ไม่มีข้อมูลข่าวสารอยู่ที่หน่วยงานนั้นข้อ ๒๔ ให้หน่วยงานในสังกัดที่เป็นเจ้าของข้อมูลข่าวสารหรือครอบครองหรือควบคุมดูแลข้อมูลข่าวสารจะต้องปฏิบัติและให้ความร่วมมือในการให้ข้อมูลข่าวสารกับหน่วยงานที่ให้บริการข้อมูลข่าวสารเพื่อปฏิบัติให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๒๕ ในกรณีผู้ยื่นคำขอข้อมูลข่าวสารประสงค์ให้รับรองสำเนาถูกต้องของข้อมูลข่าวสารให้เจ้าหน้าที่ของหน่วยงานที่ให้บริการข้อมูลข่าวสารหรือหน่วยงานในสังกัดที่เป็นเจ้าของข้อมูลข่าวสาร ตั้งแต่ระดับหัวหน้าแผนกหรือเทียบเท่าขึ้นไปเป็นผู้ลงนามรับรองสำเนาถูกต้องข้อ ๒๖ การเรียกเก็บค่าธรรมเนียมการยกเว้นค่าธรรมเนียม หรือการลดอัตราค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศการทางพิเศษแห่งประเทศไทย เรื่องการเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของการทางพิเศษแห่งประเทศไทยกำหนดให้หน่วยงานที่ให้บริการข้อมูลข่าวสาร หรือหน่วยงานในสังกัดเมื่อรับคำขอ และค่าธรรมเนียมการขอสำเนาหรือขอสำเนาที่มีคำรับรองถูกต้องตามประกาศการทางพิเศษแห่งประเทศไทย เรื่องการเรียกเก็บค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของการทางพิเศษแห่งประเทศไทยไว้แล้วให้นำส่งค่าธรรมเนียมดังกล่าวให้แก่ฝ่ายการเงินและบัญชีตามหลักเกณฑ์และวิธีการที่ฝ่ายการเงินและบัญชีกำหนดหมวด๖สถานที่บริการข้อมูลข่าวสาร ข้อ ๒๗ ให้ศูนย์ข้อมูลข่าวสารเป็นศูนย์กลางการรับเรื่องและให้บริการข้อมูลข่าวสารโดยเป็นสถานที่ติดต่อสอบถามและรับคำขอจากผู้มาติดต่อขอข้อมูลข่าวสารข้อ ๒๘ ให้แผนกวิเคราะห์และเผยแพร่ข้อมูลข่าวสารที่เป็นหน่วยงานดูแลศูนย์ข้อมูลข่าวสารมีหน้าที่ ดังต่อไปนี้(๑) แนะนำ กำกับ ดูแลการให้บริการข้อมูลข่าวสารของการทางพิเศษแห่งประเทศไทย และดำเนินการกรอกแบบการขอใช้บริการข้อมูลข่าวสาร(๒) ตรวจสอบบัตรประจำตัวประชาชนหรือบัตรแสดงตนที่ทางราชการออกให้ของผู้มาติดต่อขอข้อมูลข่าวสารให้ตรงกับการกรอกข้อความในแบบการขอใช้บริการข้อมูลข่าวสาร(๓) จัดให้มีแบบการขอใช้บริการข้อมูลข่าวสาร สำหรับผู้มาติดต่อขอข้อมูลข่าวสารโดยจัดบริการไว้ที่ศูนย์ข้อมูลข่าวสารบทเฉพาะกาล ข้อ ๒๙ การใดที่อยู่ในระหว่างดำเนินการและยังไม่แล้วเสร็จในวันที่ระเบียบฉบับนี้ใช้บังคับให้ดำเนินการต่อไปจนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบนี้ได้ประกาศ ณ วันที่ ๘ พฤษภาคม พ.ศ. ๒๕๖๐ณรงค์ เขียดเดชผู้ว่าการการทางพิเศษแห่งประเทศไทย[เอกสารแนบท้าย]๑. แบบการขอใช้บริการข้อมูลข่าวสารของการทางพิเศษแห่งประเทศไทย(ดูข้อมูลจากภาพกฎหมาย) ระเบียบการทางพิเศษแห่งประเทศไทย ว่าด้วยข้อมูลข่าวสารของการทางพิเศษแห่งประเทศไทย(ฉบับที่ ๒) พ.ศ. ๒๕๖๑[๖]ข้อ ๒ ระเบียบนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/อัญชลี/จัดทำ๓กรกฎาคม ๒๕๖๐นุสรา/ตรวจ๙พฤศจิกายน ๒๕๖๐พัชรภรณ์/เพิ่มเติม๓กันยายน ๒๕๖๒[๑] ราชกิจจานุเบกษาเล่ม ๑๓๔/ตอนพิเศษ ๑๗๓ ง/หน้า ๑/๒๙ มิถุนายน ๒๕๖๐[๒] ข้อ ๕ บทนิยามคำว่าหน่วยงานที่ให้บริการข้อมูลข่าวสารแก้ไขเพิ่มเติมโดยระเบียบการทางพิเศษแห่งประเทศไทย ว่าด้วยข้อมูลข่าวสารของการทางพิเศษแห่งประเทศไทย(ฉบับที่ ๒) พ.ศ. ๒๕๖๑[๓] ข้อ ๗แก้ไขเพิ่มเติมโดยระเบียบการทางพิเศษแห่งประเทศไทย ว่าด้วยข้อมูลข่าวสารของการทางพิเศษแห่งประเทศไทย(ฉบับที่ ๒) พ.ศ. ๒๕๖๑[๔] ข้อ ๑๖(๑) แก้ไขเพิ่มเติมโดยระเบียบการทางพิเศษแห่งประเทศไทย ว่าด้วยข้อมูลข่าวสารของการทางพิเศษแห่งประเทศไทย(ฉบับที่ ๒) พ.ศ. ๒๕๖๑[๕] ข้อ ๒๑วรรคหนึ่ง แก้ไขเพิ่มเติมโดยระเบียบการทางพิเศษแห่งประเทศไทย ว่าด้วยข้อมูลข่าวสารของการทางพิเศษแห่งประเทศไทย(ฉบับที่ ๒) พ.ศ. ๒๕๖๑[๖] ราชกิจจานุเบกษาเล่ม ๑๓๕/ตอนพิเศษ ๒๘๒ ง/หน้า ๑/๘ พฤศจิกายน ๒๕๖๑